**D i s p o z i ț i a**

**nr. 505 din 22 noiembrie 2022**

**privind transferul la cerere al doamnei MUNTEANU DIANA-ROXANA**

**la Direcția Generală de Asistență Socială și Protecția Copilului Maramureș**

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 46681/18.11.2022prin care se supune aprobării transferul la cerere al doamnei Munteanu Diana-Roxana la Direcția Generală de Asistență Socială și Protecția Copilului Maramureș, începând cu 01.12.2022;

Având în vedere:

* Adresa Direcției Generale de Asistență Socială și Protecția Copilului Maramureș nr. 52904/10.11.2022 înregistrată la registratura Consiliului Judeţean Cluj cu nr. 45791/11.11.2022 prin care informează cu privire la aprobarea transferului la cerere al doamnei Munteanu Diana-Roxana, transfer aprobat și de președintele Consiliului județean Cluj;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) şi alin. (2) lit. b), art. 367, art. 502 alin. (1) lit. c), art. 506 alin. (1) lit. b), alin. (2), alin. (5), alin. (8), art. 524 alin. (1), art. 530, art. 534 și art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. I din OUG nr.116/2022 pentru reglementarea unor măsuri temporare privind ocuparea funcţiilor publice prin transfer la cerere, precum şi pentru completarea art. 364^1 din Ordonanţa de urgenţă a Guvernului nr. 57/2019 privind Codul administrativ;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art.1. (1)** Modificarea raportului de serviciu al doamnei MUNTEANU DIANA-ROXANA prin transfer la cerere de pe funcţia publică de execuție de consilier, clasa I, gradul profesional principal la Serviciul Financiar-Contabil al Direcției Generale Buget-Finanțe, Resurse Umane din cadrul aparatului de specialitate al Consiliului Județean Cluj pe funcţia publică de execuție vacantă de consilier, clasa I, gradul profesional principal din cadrul aparatului de specialitate al Direcției Generale de Asistență Socială și Protecția Copilului Maramureș, începând cu 01.12.2022.

**(2)** Predarea lucrărilor și bunurilor care au fost încredințate doamnei Munteanu Diana-Roxana în vederea exercitării atribuțiilor de serviciu, se va realiza până cel târziu în data 29.11.2022.

**Art.2. (1**)Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea contenciosului administrativ nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane, Direcției Generale de Asistență Socială și Protecția Copilului Maramureș şi Prefectului Judeţului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica doamnei Munteanu Diana-Roxana prezenta dispoziție.

**CONTRASEMNEAZĂ:**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**